b'\n_START_ARTICLE_\nSamoded\n_START_SECTION_\nHistoria\n_START_PARAGRAPH_\nPaikkakunta on saanut alkunsa vuonna 1926 perustetusta sahan ty\xc3\xb6l\xc3\xa4isasutuksesta. Sen nimen\xc3\xa4 oli aluksi Permilovo. My\xc3\xb6hemmin se nimettiin Ven\xc3\xa4j\xc3\xa4n sis\xc3\xa4llissotaan osallistuneen Grigori Samodedin mukaan. Samodedill\xc3\xa4 oli kaupunkimaisen taajaman status vuoteen 2013 saakka.\n_START_SECTION_\nLiikenne, talous ja palvelut\n_START_PARAGRAPH_\nSamodedin kautta kulkee Obozerskin ja Arkangelin v\xc3\xa4linen rautatie, jolla on Permilovon asema. Taajama sijaitsee my\xc3\xb6s Arkangelin ja Kargopolin v\xc3\xa4lisen asfaltoidun maantien varrella. Sielt\xc3\xa4 on linja-autoyhteys Plesetskiin. Samodedin kautta kulkevat my\xc3\xb6s kaukoliikenteen linja-autot._NEWLINE_Kunnan p\xc3\xa4\xc3\xa4elinkeinot ovat puunhankinta ja -jalostus sek\xc3\xa4 liikenne. Maataloutta edustavat yksityiset palstaviljelm\xc3\xa4t._NEWLINE_Taajaman palveluihin kuuluvat lastentarha, keskikoulu, kerhotalo, kirjasto, pieni poliklinikka ja joukko kauppoja.'